ИЗВЕШТАЈ О РЕАЛИЗАЦИЈИ ОБОГАЋЕНИ ЈЕДНОСМЕНСКИ РАД НА КРАЈУ

ПРВОГ КЛАСИФИКАЦИОНОГ ПЕРИОДА 2020/21.

ОШ „ Краљ Петар II Карађорђевић „ прикључила се Пилот пројекту 2019/20. године , а школске 2020/21. наставила је са истим радионицама у оквиру пројекта : Научни центар, Интернационални дан , Јога, Ритмичка гимнастика , Тенис, Уметничка радионица .

Актуелна епидемиолошка ситуација навела нас је да радионице обогаћеног једносменског рада преселимо у први циклус , као вид подршке у учењу за млађе ученике , а како бисмо обезбедили и 4. час у Б смени , као и квалитетан програм за ученике у продуженом боравку . На тај начин смо решили и проблем недовољног броја извршилаца у продуженом боравку , јер је дозвољени број ученика у групи 15/16 , а број пријављених ученика за боравак велики . Такође, сви ученици у Б смени имају 4. час , што не би било могуће без једносменске јер је норма наставника разредне наставе 4 + 3 .

Наставници који воде радионице , које смо , као и прошле године конципирали тако да покривају све области : културу, уметност, науку , спорт, ученицима млађих разреда , држе 4. час у Б смени , а у продуженом боравку настављају са истом групом . Учитељице у настави, у договору са родитељима и ученицима, изабрале су од понуђених активности оне које највише интересују ученике . Те активности редовно су се одржавале , на велико задовољство ђака и родитеља . Ученици се , у оквиру своје групе, која се не мења , похађали радионице .

Све активности обављају се у учионицама , а тенис, јога и гимнастика на спортском терену у дворишту и у салама за физичко , уз поштовање свих епидемиолошких мера .

Тенис је намењен ученицима 1. и 2. разреда . Интернационални дан похађају ученици 3. разреда , а Научни центар ученици 4. Гимнастиком се баве ученици 3. и 4. Уметничку радионицу похађају ученици 3. и 4. разреда . Јога је , такође, предвиђена за ученике 3. и 4. разреда .

Опрему за тенис обезбедио је Тениски савез Србије , док смо опрему за јогу и ритмичку гимнастику добили као донацију од спортских клубова и удружења : лопте, вијаче , обруче , простирке за јогу ...

Ученици имају могућност бесплатног оброка у ђачкој трепезарији у време трајања боравка , али је мали број користи . Родитељи уплаћују ручак за ученике , те није било потребно тражити средства за исхрану . Мањи број бесплатних оброка добијамо од самог дистибутера – Лидо кетеринг.

Број ученика у групама креће се од 12 до 15 .

У прилогу су извештаји свих радионица за прво тромесечје .

директор школе,

Биљана Лазаревски